Aarhuus Stifts-Tidende, 1814-02-04
Hans Majestæt Kongen af Danmark og Hans Majestæt Kongen af Sverrig, besielede af lige Attraae efter at ende den Krig, som uheldigviis har fundet Sted mellem dem, og igien tilveiebringe Enighed og god Forstaaelse mellem deres giensidige Stater paa en Grundvold, som for stedse kunde sikkre disses Vedvarenhed, have til den Ende udnævnt og bemyndiget Befuldmægtigede, nemlig: Hs. Majestæt Kongen af Danmark Hr. Kammerherre C. Bourke, Storkors af Dannebrogen, Ridder af den hvide Ørn, og Hs. Majestæt Kongen af Sverrig, Hr. Gustav Baron af Wetterstedt, Hofkantsler, Kommandeur af Nordstierne-Ordenen, Ridder af den preusiske røde Ørns første Klasse, Een af de 18 Medlemmer af det svenske Akademie, hvilke, efter Udvexling af deres giensidige Fuldmagter, fundne i god og behørig Orden, ere komne overeens om følgende Artikler: Art. 1. Der skal for Fremtiden være Fred Venskab og god Forstaaelse mellem Hs. Majestæt Kongen af Danmark og Hs. Majestæt Kongen af Sverrig. De høie contraherrende Magter skulle anvende den største. Omhue, for at vedligeholde den Enighed mellem Dem Deres Stater og Undersaatter, og omhyggeligen undgaae alt hvad der kunde forstyrre denne saa lykkeligen tilveiebragte Enighed. Art. 2. Da Hs. Majestæt Kongen af Sverrig har tilkjendegivet, at det er hans uforanderlige Beslutning ikke at adskille Sin Jnteresse fra sine Allieredes, og da Hs. Majestæt Kongen af Danmark ønsker, til Sine Undersaatters Fordeel, at give Freden al muelig Udstrækning, og Han paa Hs. Kongl. Høihed Kronprindsen af Sverrigs Begiering, har af de Preussiske og Russiske Hoffer modtaget officielle Forsikkringer om deres Beredvillighed til paa nye at gjenoprette med Hoffet i Kjøbenhavn de forrige fredelige og venskabelige Forhold, saadanne som de vare før Bruddet; saa lover og forpligter Han Sig herved paa den formeligste og meest forbindende Maade til intet at forsømme af hvad fra Hans Side kan føre til en hastig Fredslutning mellem Ham og Hs. Majestæt, Keiseren over alle Russer og Hs. Majestæt Kongen af Preusen. Hs. Majestæt Kongen af Sverrig lover at anvende Sine hon onici hos Sine Allierede, for at dette gavnlige Værk kan snarest mueligt fuldbyrdes. Art. 3. Hs. Majestæt Kongen af Danmark, forat give en tydelig Prøve paa at det er Hans Ønske, igjen at tilveiebringe den nøieste Forbindelse med Hans Majestæt Kongen af Sverrigs høie Allierede, og i den faste Overbeviisning, fra deres Side at finde samme Attraae til hurtigen at bringe Freden istand, saadan som den var før Bruddet, lover at tiltræde formeligen og virksom den fælleds Sag mod Hs. Majestæt de Franskes Keiser, at erklære denne Monark Krig og til den Hensigt forene et bestemt Antal danske Tropper med den forenede Nord=Tydske Armee under Hs. Kongl. Høihed Kronprindsen af Sverrigs befaling - Alt paa den Maade og ifølge de Bestemmelser, som nøiere ere fastsatte i den Fredstractat, der i Dag er underskreven mellem Hs. Majestæt Kongen af Danmark og Hs. Majestæt Kongen af de forenede Riger Storbrittanien, og Jrland. Art. 4. Hs. Majestæt Kongen af Danmark frasiger Sig, saavel for sig Selv som for Sine Efterfølgere til Tronen og Kongeriget Danmark, ugienkaldeligen og for bestandig, til Fordeel for Hs. Majestæt for Kongen af Sverrig og Hans Efterfølgere til Tronen, og Kongeriget Sverrig, alle Sine Rettigheder og Adkomster til Kongeriget Norge, nemlig til de her opregnede Bispedømmer og Stifter: Christiansand, Ber a gen, Aggershuus og Trondhjem med Nordlandene og til Finmarken ligge til Grændsen af det Russiske Rige, he Disse Bispedømmer, Stifter og Provindser, der ind- og giøre hele Kongeriget Norge, tilligemed alle Jndvaanere, Byer, Havne, Fæstninger, Landsbyer og Øer paa alle Kyster af dette Kongerige, saavelsom de tilhørende Besiddelser - Grønland, Færøerne og Jsland i ikke deri indbegrebne - ligesom alle Forrettigheder, Rettigheder og Fordele, skulle de for Fremtiden tilhøre med fuld Eiendomsret og Souverainitet Hs. Majestæt Kongen af Sverrig, og danne et med det Svenske forenet Kongerige. Til den Ende lover og forpligter Hs. Maj. Kongen af Danmark Sig paa den høitideligste og meest forbindende, Maade, saavel for Sig som for Sine Efterfølgere og for hele Kongeriget Danmark, til aldrig at giøre nogen directe eller inddirecte Fordring paa Kongeriget Norge, eller paa nogen af dens Bispedømmer, Stifter, Øer og Landstrækninger, hvis Jndbyggere alle ere ved og i Kraft af nærværende Afstaaelse, løste fra den Hyldings og Troskabs-Eed, som de have svoret Kongen og Danmarks Krone. Art. 5. Hs. Majestæt Kongen af Sverrig forpligter sig paa den formeligste og meest forbindende Maade til at lade Jndvaanerne i Kongeriget Norge og dets tilhørende Dele beholde Nydelsen af deres Love, Fritagelser, Rettigheder, Friheder og Privilegier, saadanne som de ere for nærværende Tid. Art. 6. Da det hele Beløb af det danske Monarchies Gield hefter ligesaavel paa Kongeriget Norge som paa de øvrige Dele af Staten, saa forbinder Hs. Majestæt Kongen af Sverrig Sig, i Sin Egenskab af Kongeriget Norges Souverain, til at paatage Sig en Deel af samme, der svarer til Norges Befolkning og Jndtægtskilder i Forhold til Danmark.